hotchpotch/miracl-hf-unified huggingface dataset:
เรือพายในกีฬาแห่งชาติครั้งที่ 41 – เรือกรรเชียง ชายคู่ 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
หทัยรัตน์ อมตวณิชย์
หทัยรัตน์ อมตวณิชย์ (ดา) มีชื่อเดิมคือ วนิดา วาลกีซ ต่อมาเปลี่ยนชื่อเป็น ฤทัยรัตน์ อมตวณิชย์ ก่อนที่จะใช้ชื่อ หทัยรัตน์ จนถึงปัจจุบัน เกิดเมื่อวันที่ 17 เมษายน พ.ศ. 2505 ที่โรงพยาบาลมิชชั่น กรุงเทพฯ สำเร็จการศึกษาจากโรงเรียนเซนต์จอห์น และคณะรัฐศาสตร์ มหาวิทยาลัยรามคำแหง เริ่มเข้าวงการครั้งแรกด้วยการได้รับตำแหน่งรองนางงามมิสออด๊าซ ซึ่งปีนั้นปวีณา ปิจเปี่ยมกิจได้ตำแหน่ง ต่อมาได้แสดงละครของค่ายรัชฟิล์มทีวีโดยการชักนำของพันเอกพยุง (พึ่งศิลป์) ฉันทศาสตร์โกศล เรื่อง "เมียจำเป็น" ทางช่อง 5 และเริ่มเป็นที่รู้จักในละครเรื่อง "น้ำผึ้งขม" คู่กับ นาท ภูวนัย ต่อด้วยละคร "ในฝัน", "นิทราสายัณห์", "กามนิต-วาสิฏฐี" อีกทั้งเป็นดารารับเชิญในละครเรื่องเรื่อง "เหยี่ยวราตรี" และ "สี่แผ่นดิน" ต่อมาได้รับนางรองในละครอีกหลายเรื่องทางไทยทีวีสี ช่อง 9 และรับบทนางร้ายกับนางรองทาง ช่อง 3
หทัยรัตน์ยังมีผลงานทางจอเงิน โดยแสดงภาพยนตร์เรื่องแรกคือ "แผ่นดินแห่งความรัก" กำกับโดย ชรินทร์ นันทนาคร ในปี พ.ศ. 2522 ร่วมกับ ราวินท์ บุรารักษ์ และ จารุณี สุขสวัสดิ์ มีผลงานสร้างชื่อเสียงคือเรื่อง "แรงรัก" คู่กับ สรพงศ์ ชาตรี จากนั้นจึงได้รับบทนางเอกภาพยนตร์ไทยหลายเรื่อง ทั้งนางเอกเดี่ยวและนางเอกร่วม ส่วนใหญ่แสดงคู่กับ ทูน หิรัญทรัพย์ ปัจจุบันผันตัวเป็นผู้จัดละครในนาม "บริษัท ละครไท จำกัด" (ชื่อเดิมคือ ปริ๊นซ์ โปรดักชั่น) ให้กับทางช่อง 3 ผลงานละครโทรทัศน์ทั้งหมดในฐานะผู้จัดละครช่อง 3 บริษัท ละครไท จำกัด
ผลงานละครโทรทัศน์ทั้งหมดในฐานะผู้จัดละครช่อง 3 บริษัท พรินซ์ โปรดักชั่น จำกัด
โจเซฟ กอร์ดอน-เลวิตต์
โจเซฟ กอร์ดอน-เลวิตต์ () เกิดเมื่อวันที่ 17 กุมภาพันธ์ ค.ศ. 1981 เป็นนักแสดง ผู้กำกับ โปรดิวเซอร์ และนักเขียน ชาวอเมริกัน ในตอนเด็กเขาแสดงในภาพยนตร์ "A River Runs Through It", "Angels in the Outfield", "Beethoven", และ "10 Things I Hate About You" และรับบทเป็นทอมมี โซโลมอน ในซีรีส์เรื่อง "3rd Rock from the Sun"
เขาหยุดพักการแสดงโดยเข้าเรียนที่มหาวิทยาลัยโคลัมเบีย แต่หยุดเรียนในปี ค.ศ. 2004 เพื่อกลับมาแสดงอีกครั้ง เขาแสดงนำใน "(500) Days of Summer", "Inception", "50/50", "Premium Rush", "The Dark Knight Rises", "Brick", และ "Looper" และปรากฏตัวในภาพยนตร์ "The Lookout", "Manic", "Lincoln", "Mysterious Skin", และ "" ในปี ค.ศ. 2013 เขาแสดงในหนังตลก ดอน จอน เขียนบทและกำกับโดยตัวเขาเอง
เรือพายในกีฬาแห่งชาติครั้งที่ 41 – เรือยาว 5 ฝีพาย ทีมหญิง 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
วงศ์ค่าหด
วงศ์ค่าหด หรือ Juglandaceae เป็นวงศ์ของไม้ยืนต้น บางส่วนเป็นไม้พุ่มอยู่ในอันดับ Fagales ส่วนใหญ่เป็นพืชท้องถิ่นในทวีปอเมริกา ยูเรเชียและเอเชียตะวันออกเฉียงใต้
ต่อไปนี้เป็นการจัดจำแนกภายในวงศ์ค่าหด:
วงศ์ย่อย Engelhardioideae
วงศ์ย่อย Juglandoideae
 เผ่า Platycaryeae
 เผ่า Juglandeae
  เผ่าย่อย Caryinae
  เผ่าย่อย Juglandinae
"Incertae sedis"
สมาชิกเดียวของสกุล"Alfaropsis" "Alfaropsis roxburghiana" เป็นชื่อพ้องของ "Engelhardia roxburghiana" 
สมาชิกเดียวของสกุล "Annamocarya" , "Annamocarya sinensis" , บางครั้งจัดให้อยู่ในสกุล"Carya"
ค่าหด
ค่าหด () ชื่ออื่น ๆ คือ ข่าหด คำหด เก็ดลิ้น ลบลีบ เป็นไม้ยืนต้นในวงศ์ค่าหด ผลัดใบ ลำต้นมักคดงด เปลือกแตกเป็นร่อง สีออกเทา ใบประกอบ ใบอ่อนมีขนสากเมื่อแก่จะเกลี้ยง ผลัดใบก่อนออกดอก ดอกตัวผู้และดอกตัวเมียแยกดอกกันและอยู่คนละช่อ ดอกตัวผู้เป็นช่อสั้น ดอกตัวเมียเป็นช่อยาวห้อยลง แต่ละดอกมีกาบรูปสามเหลี่ยมสีเหลืองอ่อนรองรับ และกาบนี้จะเจริญเป็นกาบของผล ผล กลมแข็ง มีขนแข็งคลุมแน่น มีแฉกกาบเป็นรูปสามง่าม
เนื้อไม้ใช้ในการก่อสร้าง ทางภาคเหนือใช้เปลือกต้นรักษาอาการปวดฟัน ต้มน้ำอาบรักษาผื่นคัน เปลือกต้นนำไปผิงไฟให้อุ่นแล้วนำมาทาแผล ช่วยให้สมานตัวเร็ว
เอกลักษณ์ ยลระบิล
เอกลักษณ์ ยลระบิล เกิดเมื่อวันที่ 8 มิถุนายน พ.ศ. 2502 ที่จังหวัดภูเก็ต ในครอบครัวชาวอิสลาม สำเร็จการศึกษาจากโรงเรียนพาณิชยการสันติราษฎร์ พญาไท และคณะบริหารธุรกิจ สาขาประชาสัมพันธ์ มหาวิทยาลัยรามคำแหง เริ่มงานแสดงละคร ร้องเพลงและโชว์ลีลาศในโรงเรียนพาณิชยการสันติราษฎร์ ขณะศึกษาต่อปี 1 ได้แสดงละครเวทีเลือดสุพรรณ รับบทเป็นเม็งราย ที่หอประชุมมหาวิทยาลัยรามคำแหง พอขึ้นปี 2 ได้แสดงละครการกุศลอีกเรื่องของมูลนิธิสายใจไทยเรื่อง ""วีรกรรมทุ่งสัมฤทธิ์"" แสดงเป็นตัวนายมิ่ง หรือ พญามิ่งเมือง จากนั้นจึงได้เข้ามาสู่วงการแสดงละคร จากการชักนำของคุณตรัยเทพ เทวผลิน ซึ่งแนะนำให้รู้จักกับ กนกวรรณ ด่านอุดม จึงได้เริ่มละครทางช่อง 5 เรื่องแรกเรื่อง "จำเลยรัก" ต่อด้วยละครเรื่อง ""ตะวันสวาท"" คู่กับ รัชนู บุญชูดวง และ""ไฟในทรวง"" คู่กับ พรพรรณ เกษมมัสสุ ต่อมามีผลงานแสดงละครทางช่อง 9 เรื่อง "มายา" ร่วมกับ อัศวิน รัตนประชา และ เดือนเต็ม สาลิตุลย์
เอกลักษณ์ ยลระบิล ได้ออกอัลบั้มเพลงมาแล้วสองชุด คือ ""ผมชื่อเอกลักษณ์"" และ ""ฉันเอง"" อีกทั้งยังรับแสดงภาพยนตร์ไทยหลายเรื่อง ที่สร้างชื่อเสียงที่สุดคือเรื่อง ""ปริศนา""
เสียชีวิตด้วยโรคไตวายเฉียบพลัน เมื่อวันที่ 2 พฤษภาคม พ.ศ. 2538 ขณะมีอายุได้ 36 ปี
= ผลงาน =
= ละคร =
= ภาพยนตร์ =
= ผลงานเพลง =
"ชุด "ผมชื่อ...เอกลักษณ์"
"ชุด ฉันเอง
= อัลบั้มพิเศษ ที่ทำร่วมกับ นักร้อง ค่ายเดียวกัน =
ในช่วงประมาณปี พ.ศ. 2527-2529
วงการเพลงสตริงไทย นิยมการร้องเพลงคู่ เป็นอย่างมาก มีค่ายเพลงต่าง ๆ ผลิตผลงานเพลงร้องคู่ ออกมามากมาย หลายชุด และ หลายโครงการ
หากแต่ :ค่ายเพลงเสียงทอง ต้องการจะหลีกเลี่ยงการซ้ำแบบ จึงผลิตผลงานเพลง ออกมาในอีกลักษณะหนึ่ง
ไม่ใช่การร้องเพลงคู่ แต่เป็นเพลงในลักษณะ ชายร้องเพลงหนึ่ง และ หญิงร้องอีกเพลงโต้ตอบ
"ชุด เพชรน้ำเอก ชุดที่ 1
"ชุด เพชรน้ำเอก ชุดที่ 2
"ชุด เพชรน้ำเอก ชุดที่ 3
= อัลบั้มพิเศษ ที่ทำร่วมกับนักร้องคนอื่น =
:ชุด เมตตาธรรม
เพลง "เมตตาธรรม" รวมนักร้อง
จัดทำเพื่อเป็นกองทุนเพื่อเด็กไทย รวมพลังน้ำใจจากศิลปินเพลงครั้งใหญ่ โดย 3 สมาคม
ผลิตและจำหน่าย ประมาณ ตุลาคม 2528
คำร้องทำนอง :ชลธี ธารทอง
เรียบเรียงเสียงประสาน :ประยงค์ ชื่นเย็น
ผู้ผลิต :บริษัท ชัวร์ ออดิโอ จำกัด
บันทึกเสียง มนตรี (หิน) โรจนถาวร
ห้องบันทึกเสียง ไพบูลย์ สตูดิโอ
ผู้ขับร้องเพลง "เมตตาธรรม"
= อ้างอิง =
ปลาบู่หมาจูดอเรีย
ปลาบู่หมาจูดอเรีย (; ) ปลาน้ำจืดขนาดเล็กชนิดหนึ่ง จำพวกปลาบู่หมาจู ในวงศ์ปลาบู่ (Gobiidae)
จัดเป็นปลาบู่หมาจูชนิดหนึ่ง มีความยาวประมาณ 0.36 เซนติเมตร มีสีพื้นลำตัวขาว-เหลือง ตัวผู้ในฤดูผสมพันธุ์สีอาจเปลี่ยนไปเป็นสีเข้มจนเป็นสีส้มได้ นับเป็นช่วงเวลาที่จะมีสีสันที่สวยที่สุด
พบกระจายพันธุ์ทั้งในแหล่งน้ำจืด และน้ำกร่อยที่มีปริมาณความเค็มไม่เกิน 10 ppt เช่น ปากแม่น้ำ, ชะวากทะเล ทั่วไปในภูมิภาคเอเชียตะวันออกเฉียงใต้
เป็นปลาที่นิยมเลี้ยงกันเป็นปลาตู้สวยงาม โดยเฉพาะในตู้ไม้น้ำ สามารถเพาะขยายพันธุ์ในที่เลี้ยงได้ จัดเป็นปลาที่เลี้ยงง่าย ไม่ค่อยมีโรค และมีความต้องการปริมาณอาหารไม่มากต่อวัน
กอปร กฤตยากีรณ
ผู้ช่วยศาสตราจารย์ กอปร กฤตยากีรณ ที่ปรึกษารัฐมนตรีว่าการกระทรวงวิทยาศาสตร์และเทคโนโลยี (นายพิเชฐ ดุรงคเวโรจน์) เป็นอดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลนายอานันท์ ปันยารชุน และเป็นอุปนายกสภาจุฬาลงกรณ์มหาวิทยาลัย
ผู้ช่วยศาสตราจารย์ ดร.กอปร กฤตยากีรณ เกิดเมื่อวันที่ 25 กันยายน พ.ศ. 2482 สำเร็จการศึกษาระดับปริญญาตรี สาขาฟิสิกส์ จากคณะวิทยาศาสตร์ จุฬาลงกรณ์มหาวิทยาลัย เมื่อปี พ.ศ. 2505 ระดับปริญญาโท และปริญญาเอก สาขาฟิสิกส์เช่นเดียวกัน จากมหาวิทยาลัยฮาร์วาร์ด ประเทศสหรัฐอเมริกา
ผู้ช่วยศาสตราจารย์ ดร.กอปร กฤตยากีรณ เป็นผู้เชี่ยวชาญทางด้านวิทยาศาสตร์ เคยดำรงตำแหน่งรองผู้อำนวยการองค์การซิมิโอ ในปี พ.ศ. 2517-2520 เป็นผู้อำนวยการฝ่ายพัฒนาวิทยาศาสตร์และเทคโนโลยี สถาบันวิจัยเพื่อการพัฒนาประเทศไทย (TDRI) ระหว่างปี พ.ศ. 2528-2532 ต่อมาในปี พ.ศ. 2535 เขาได้รับแต่งตั้งเป็นรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลนายอานันท์ ปันยารชุน (ครม.49)
เขาได้รับแต่งตั้งเป็นอุปนายกสภาจุฬาลงกรณ์มหาวิทยาลัย เป็นที่ปรึกษาสำนักงานพัฒนาวิทยาศาสตร์และเทคโนโลยีแห่งชาติ (สวทช.) และเป็นคณะกรรมการมาตรวิทยาแห่งชาติ
ในปี พ.ศ. 2557 เขาได้รับแต่งตั้งเป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี ในรัฐบาลพลเอก ประยุทธ์ จันทร์โอชา
ลูกบ้าเที่ยวล่าสุด
ลูกบ้าเที่ยวล่าสุด เป็น ภาพยนตร์ไทย ที่ออกฉายในปี พ.ศ. 2536 กำกับภาพยนตร์โดย อิทธิสุนทร วิชัยลักษณ์ อำนวยการสร้างโดยบริษัท ไฟว์สตาร์ โปรดักชั่น ภาพยนตร์นำเสนอด้วยแนวทางตลก เนื้อหาพูดถึงความกล้าในการทำสิ่งที่ถูกต้อง การใช้เวลาในชีวิตอย่างมีค่า และสะท้อนภาพสังคมที่ผู้คนมักจำยอมกับความเลวร้ายที่คุ้นเคย
ภาพยนตร์เรื่องนี้ได้รับรางวัล ภาพยนตร์ยอดเยี่ยม , ผู้กำกับภาพยนตร์ยอดเยี่ยม , บทภาพยนตร์ยอดเยี่ยม และ ลำดับภาพยอดเยี่ยม จาก ชมรมวิจารณ์บันเทิง ประจำปี 2536
นำแสดงโดย สัญญา คุณากร, อังคณา ทิมดี, ชไมพร สิทธิวรนันท์ , กลศ อัทธเสรี , อรุณ ภาวิไล
เรื่องราวของ "นพ" (สัญญา คุณากร) หนุ่มพนักงานบริษัทเครื่องกระป๋อง ที่ใช้ชีวิตแบบตามน้ำไปวันๆ ทำงานตามหน้าที่และคำสั่ง โดยไม่มีปากเสียงใดๆ แม้จะพบเจอสิ่งที่ไม่ถูกต้อง จนกระทั่งวันหนึ่งเขาพบว่า เวลาในชีวิตของเขาเหลืออยู่อีกเพียงน้อยนิด เขาจึงลุกขึ้นมาใช้ชีวิตที่เหลืออย่างคุ้มค่า และทำในสิ่งที่ไม่เคยกล้าทำมาก่อน
ธรรมบท
ธรรมบท เป็นชื่อประชุมพระพุทธพจน์ในรูปแบบคาถา และเป็น 1 ในตำราพุทธศาสนาซึ่งได้รับความนิยมอ่านทั้งเป็นที่รู้จักมากที่สุด ธรรมบทฉบับต้นที่สุดอยู่ในขุททกนิกายซึ่งเป็นหมวดหนึ่งในพระสุตตันตปิฎกในพระไตรปิฎกภาษาบาลี
พระพุทธโฆสะ นักวิชาการและนักวิจารณ์พุทธศาสนา อธิบายว่า พระพุทธฎีกาแต่ละส่วนที่บันทึกไว้นั้น พระโคตมพุทธเจ้าทรงแสดงไว้ต่างโอกาสแล้วแต่สถานการณ์จำเพาะที่บังเกิดขึ้นในพระชนม์และในสังฆมณฑล เขาร่ายรายละเอียดสถานการณ์ดังกล่าวไว้ในงานเขียนเรื่อง "ธัมมปทัฏฐกถา" ซึ่งต่อมากลายเป็นแหล่งตำนานพระพุทธประวัติ
ตามประเพณี ธรรมบทนั้นประกอบด้วยพระพุทธพจน์ซึ่งพระโคดมพุทธเจ้าตรัสไว้ในหลาย ๆ โอกาส "เพราะเหตุที่กลั่นตัวอย่างอันซับซ้อน ทฤษฎี ถ้อยคารม และระดับอันสูงของพระพุทธโอวาทให้เป็นร้อยกรองที่กระชับแต่โปร่งใสดังมณี ธรรมบทจึงช่วยให้วิถีพุทธเป็นที่เข้าถึงได้โดยทั่วกัน...อันที่จริง เป็นไปได้ว่า บ่อเกิดธรรมบทในช่วง 300 ปีก่อนคริสต์ศักราชนั้นโยงไยไปถึงการที่สังฆณฑลอินเดียสมัยแรก ๆ จำต้องถอดเอาโวหารธรรมแห่งถ้อยพระพุทธพจน์ต้นฉบับออกเป็นภาษาชาวบ้าน" ธรรมบทนี้เป็นส่วนหนึ่งของขุททกนิกายในพระสุตตันตปิฎกของพระไตรปิฎก กระนั้น อย่างน้อยกึ่งหนึ่งของธรรมบทปรากฏในส่วนอื่น ๆ ของพระไตรปิฎกด้วย ครั้นราว 400 หรือ 500 ปีก่อนคริสต์ศักราช พระพุทธโฆสะแต่งอรรถกถาอธิบายธรรมบทเรียกว่า "ธัมมปทัฏฐกถา" มีเนื้อหา 305 เรื่องเพื่อขยายความเข้าใจร้อยกรองธรรมบท
ธรรมบทฉบับภาษาบาลีเป็นที่รู้จักมากที่สุด แต่ก็ปรากฏฉบับอื่นด้วย
ธรรมบทในภาษาบาลีประกอบด้วยร้อยกรอง 423 บท แบ่งเป็น 26 หมวดดังนี้
Seven ความรักทั้งเจ็ด
Seven ความรักทั้งเจ็ด เป็นโปรเจกต์พิเศษจากค่าย จีเอ็มเอ็ม แกรมมี่ โดยการนำศิลปินในค่ายทั้ง 7 คน มาทำโปรเจกต์ด้วยกันภายใต้ชื่อ Seven เมื่อปี พ.ศ. 2543
เซเว่น คือโปรเจกต์พิเศษ จากค่าย จีเอ็มเอ็ม แกรมมี่ มีศิลปินทั้งหมด 7 คน ได้แก่ แอม - เสาวลักษณ์ ลีละบุตร, มาช่า วัฒนพานิช, ใหม่ เจริญปุระ, นัท มีเรีย, นิโคล เทริโอ, อุ๊ -
หฤทัย ม่วงบุญศรี และ ตอง - ภัครมัย โปตระนันทน์ เปิดตัวเมื่อปี พ.ศ. 2543
อัลบั้ม Seven ออกวางจำหน่ายเมือวันที่ 30 พฤศจิกายน พ.ศ. 2543 จำนวน 2 อัลบั้มพร้อมกัน ในลักษณะปกขาว และปกดำ โดยสาวทั้ง 7 คนได้สร้างปรากฏการณ์แฟชั่นเชิ้ตขาว กางเกงยีนส์ และเพลงความรักทั้งเจ็ดที่โด่งดัง พร้อมบรรยากาศความสนุกของเพื่อนสาว ช่วงเวลาแห่งความทรงจำของกลุ่มเพื่อนซี้ทั่วประเทศ ปกขาวมีเพลงได้รับความนิยมอย่าง ความรักทั้งเจ็ด, ฉันไม่เป็นไร, เธอแหละ, ดอกไม้กับแจกัน, อกหักใช่ไหม, เหตุการณ์ไม่เคยเปลี่ยน ปกดำมีเพลงได้รับความนิยมอย่าง กลับมาหาเพื่อน, อ่อนไหว, แค่หลับตา, คือรักแท้
ความสำเร็จของอัลบั้ม Seven ทั้ง 2 อัลบั้ม ส่งผลให้ทาง จีเอ็มเอ็ม แกรมมี่ ได้จัดคอนเสิร์ตใหญ่ให้กับศิลปินทั้ง 7 คน ในชื่อ Seven Live in Bangkok เมื่อวันที่ 3 กุมภาพันธ์ พ.ศ. 2544 ณ อินดอร์ สเตเดียม หัวหมาก
ในปี พ.ศ. 2556 ศิลปินทั้ง 7 คนได้กลับมาจัดคอนเสิร์ตอีกครั้งในกรีนคอนเสิร์ตหมายเลข 16 "SEVEN RETURN" เมื่อวันที่ 24 สิงหาคม - 25 สิงหาคม พ.ศ. 2556 นี้ ที่ รอยัลพารากอนฮอลล์ สยามพารากอน
พ.ศ. 2557 ศิลปินทั้ง 7 คนได้จัดคอนเสิร์ตแทนคำขอบคุณ จากใจ...เมืองไทยประกันภัย ครั้งที่ 7 ในชื่อ "The Friendship Concert" โดยมีแขกรับเชิญคือ เจ - เจตริน วรรธนะสิน เมื่อวันที่ 14 ธันวาคม พ.ศ. 2557 ที่ อิมแพค อารีน่า เมืองทองธานี
อัลบั้มรวมศิลปิน Seven ที่รวมรวมนำเพลงทั้งหมด 2 อัลบั้ม คืออัลบั้ม "Seven Vol.1" และ "Seven Vol.2" มารวบรวมไว้ในอัลบั้มเดียว ในรูปแบบ CD พร้อมเพลงฮิตของทั้ง 7 สาว ได้แก่
รวม 50 เพลงในความทรงจาและความประทับใจจาก 7 นักร้องสาวคุณภาพ ในรูปแบบ CD MP3
สโมสรฟุตบอลเชลซี ในฤดูกาล 2013–14
ฤดูกาล 2013-14 เป็นฤดูกาลที่ 100 ของเชลซี, และเป็นฤดูกาลที่ 22 ของ พรีเมียร์ลีก. เชลซีได้เข้าไปเล่นใน ยูฟ่า แชมเปียนส์ลีก รอบแบ่งกลุ่มซีซั่นนี้หัลงจบอันดับที่ 3 ของ พรีเมียร์ลีก ฤดูกาล 2012-13.
ฤดูร้อน: 63,950,000 ปอนด์
ฤดูหนาว: 44,500,000 ปอนด์
รวม: 108,450,000 ปอนด์
ฤดูร้อน: 2,500,000 ปอนด์
ฤดูหนาว: 53,600,000 ปอนด์
รวม: 56,100,000 ปอนด์
ฤดูร้อน: 61,450,000 ปอนด์
ฤดูหนาว: 9,100,000 ปอนด์
รวม: 52,350,000 ปอนด์
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ.
ภาพยนตร์ในประเทศกัมพูชา
การถ่ายทำภาพยนตร์ในกัมพูชาเริ่มต้นเมื่อราว พ.ศ. 2493 และในช่วง พ.ศ. 2503 – 2512 จัดเป็นยุคทองของภาพยนตร์ในกัมพูชาก่อนจะล้มละลายไปในสมัยเขมรแดง หลังจากนั้น การเข้ามาแข่งขันของโทรทัศน์และวีดีโอ ทำให้ภาพยนตร์ในกัมพูชาเติบโตได้ช้า
เมื่อราว พ.ศ. 2463 มีการถ่ายทำสารคดีสั้นๆ ในกัมพูชาโดยนักถ่ายทำภาพยนตร์ชาวต่างชาติ ตั้งแต่ พ.ศ. 2473 เป็นต้นมา พระนโรดม สีหนุทรงหันมาสนใจการถ่ายทำภาพยนตร์ ในราว พ.ศ. 2493 ได้มีการถ่ายทำภาพยนตร์โดยชาวกัมพูชาเป็นครั้งแรกโดยผู้ที่ไปเรียนในต่างประเทศ คัวอย่างภาพยนตร์ในยุคแรกๆ ได้แก่ "Dan Prean Lbas Prich" (รอยเท้านายพราน) 
ใน พ.ศ. 2510 มีบริษัทผลิตภาพยนตร์จำนวนมากและสร้างโรงหนังขึ้นทั่วประเทศ มีการสร้างภาพยนตร์ในช่วงนี้มากกว่า 300 เรื่อง ภาพยนตร์ที่ผลิตในกัมพูชาเป็นที่นิยมไปทั่วประเทศ ส่วนใหญ่เป็นภาพยนตร์เกี่ยวกับยุคคลาสสิก เรื่องเล่า และวัฒนธรรมกัมพูชา ภาพยนตร์ของกัมพูชายังเป็นที่นิยมในระดับนานาชาติ ภาพยนตร์เรื่องงูเก็งกองเป็นที่นิยมในไทยและฮ่องกงเมื่อราว พ.ศ. 2517 พระนโรดม สีหนุเองก็เป็นนักถ่ายทำภาพยนตร์ ส่วนใหญ่เป็นภาพยนตร์โรแมนติก ภาพยนตร์เรื่องเอกของพระองค์คือ อัปสรา ออกฉายเมื่อ 8 สิงหาคม พ.ศ. 2509 ภาพยนตร์เรื่องอื่นที่พระองค์ถ่ายทำ ได้แก่ Ombre Sur Angkor Rose de Bokor Crepuscule (Twilight) และ Joie de vivre
ในระหว่างสงครามกลางเมืองกัมพูชา มีผู้อพยพหนีภัยสงครามเข้าไปในเมืองเป็นจำนวนมาก และภาพยนตร์ก็ยังเป็นที่นิยม อุตสาหกรรมภาพยนตร์เริ่มฟุบเมื่อปลายปี พ.ศ. 2517 เมื่อเขมรแดงเริ่มเข้าล้อมเมือง หลังจากที่พนมเปญแตก ในเมืองว่างเปล่าเหลือเพียงภาพยนตร์ชวนเชื่อของเขมรแดงเท่านั้น
หลังจากเขมรแดงสิ้นสุดอำนาจและได้ก่อตั้งสาธารณรัฐประชาชนกัมพูชา มีการฉายภาพยนตร์อีกครั้ง แต่ไม่มีการถ่ายทำภาพยนตร์ในประเทศเพราะขาดแคลนบุคลากร เนื่องจากอพยพออกจากประเทศไปหมด ภาพยนตร์ที่ฉายในกัมพูชาเวลานั้นมาจากเวียดนาม สหภาพโซเวียต ยุโรปตะวันออกและอินเดีย ส่วนภาพยนตร์จากที่อื่นๆเช่น ฮ่องกงถูกห้าม โดยภาพยนตร์จะมีเนื้อหาเกี่ยวกับสังคมนิยมและการต่อสู้ระหว่างชนชั้น
การสร้างภาพยนตร์ในกัมพูชากลับมาอย่างช้าๆ โดยเน้นภาพยนตร์เพื่อความบันเทิงหรือความโหดร้ายในสมัยเขมรแดง หรือสภาพชีวิตในระบอบการปกครองที่มีเวียดนามสนับสนุน ในชณะเดียวกันก็มีการนำเข้าวีดีโอจากต่างประเทศโดยเฉพาะไทย
ระหว่างพ.ศ. 2533 – 2537 มีการสร้างภาพยนตร์ในกัมพูชาจำนวนมาก ส่วนใหญ่จะออกฉายในช่วงที่อันแทคเข้ามาจัดการเลือกตั้ง ภาพบนต์ในยุคนี้ที่มีชื่อเสียงคือภาพยนตร์ของริที ปัญ ซึ่งมักเกี่ยวข้องกับความโหดร้ายของเขมรแดงที่ออกฉายระหว่าง พ.ศ. 2543 – 2546 ใน พ.ศ. 2544 ไฟ ซัม อังได้นำภาพยนตร์งูเก็งกองออกมาถ่ายทำใหม่ โดยได้รับความร่วมมือจากนักถ่ายทำภาพยนตร์ชาวไทยคือวินัย ไกรบุตร
เมื่อสิ้นปี พ.ศ. 2550 อุตสาหกรรมภาพยนตร์ในกัมพูชามีผู้ชมลดลง และบริษัทผลิตภาพยนตร์ก็ลดลง จำนวนภาพยนตร์ที่ผลิตนั้นก็ลดลงด้วย โดยผู้ผลิตหันไปผลิตภาพยนตร์สั้นหรือรายการโทรทัศน์มากขึ้น
อี จู-ย็อน
อี จูยอน(; 19 มิถุนายน พ.ศ. 2530- )หรือในการแสดงว่าจูยอนเป็นนักร้อง นักแสดง นางแบบ ชาวเกาหลีใต้ รู้จักในสถานะสมาชิก อาฟเตอร์สกูล (วงดนตรีเกาหลี)
จู ยอน เกิดวันที่ 19 มีนาคม 2530 ที่โซล ประเทศเกาหลีใต้ จูยอนได้ปรากฏตัวในเพลงของ เอสบีเอส ละครเรื่อง "Play Girlz" กับ ซน ดัมบิ จูยอนเป็นหัวหน้าวงของ AS Blue ซึ่งเป็นกลุ่มย่อยของอาฟเตอร์สกูล จูยอนเธอจบการศึกษาจาก Dongduk Women's University ก่อนที่จูยอนจะได้เข้าวงการเธอได้เป็นเป็นออลจังที่โด่งดังมากในเกาหลีใต้และเธอได้รับฉายา "สวยสุดในวง"
การขับเคลื่อนยานอวกาศ
การขับดันยานอวกาศ เป็นวิธีการที่ใช้ในการเร่งความเร็วของยานอวกาศและดาวเทียมประดิษฐ์ต่าง ๆ มีวิธีการที่แตกต่างกันหลายวิธี แต่ละวิธีก็มีข้อบกพร่องและข้อได้เปรียบแตกต่างกันไปและการขับเคลื่อนยานอวกาศยังเป็นพื้นที่ใช้งานของการวิจัยในรูปแบบต่าง ๆ อีกด้วย แต่ยานอวกาศส่วนใหญ่ทุกวันนี้ขับเคลื่อนด้วยการบังคับให้ก๊าซพุ่งออกจากทางด้านหลัง/ด้านท้ายของอากาศยานด้วยอัตราเร็วที่สูงมากผ่านหัวฉีดจรวดเดลาวาลความเร็วเหนือเสียง การจัดจำแนกประเภทของเครื่องยนต์แบบนี้จะเรียกว่า เครื่องยนต์จรวด
ยานอวกาศที่ใช้งานทั้งหมดในปัจจุบันเป็นจรวดเคมี (เชื้อเพลิงคู่ (bipropellant) หรือเชื้อเพลิงแข็ง) สำหรับการขับดัน, แม้ว่าบางชนิด (เช่น จรวดเพกาซัส (Pegasus rocket) และ ยานสเปสชิปวัน (SpaceShipOne)) จะได้ใช้เครื่องยนต์ที่ใช้อากาศสำหรับหายใจช่วยในการเผาไหม้ (air-breathing engine) ในช่วงระยะแรกในการขับดันของพวกมันก็ตาม
คริส ยูแบงก์
คริส ยูแบงก์ นักมวยสากลชาวอังกฤษ เกิดเมื่อ 8 สิงหาคม พ.ศ. 2509 ที่ลอนดอน ประเทศอังกฤษ สถิติการชก 52 ครั้ง ชนะ 45 (น็อค 23) เสมอ 2 แพ้ 5
เริ่มชกมวยสากลอาชีพเมื่อ พ.ศ. 2528 โดยเริ่มจากชกในรุ่นจูเนียร์มิดเดิลเวทก่อนจะเลื่อนไปชกในรุ่นมิดเดิลเวทและขึ้นชิงแชมป์โลกรุ่นมิดเดิลเวท WBO ชนะน็อค ไนเจลล์ เบนน์ ยก 9 ยูแบงก์ป้องกันตำแหน่งได้ 3 ครั้ง แล้วจึงเลื่อนขึ้นมาชิงแชมป์โลกรุ่นซูเปอร์มิดเดิลเวท WBO ชนะน็อค ไมเคิล วัตสัน ยก 12 และผลจากการกครั้งนี้ทำให้วัตสันกลายเป็นเจ้าชายนิทราไป
ยูแบงก์ขึ้นชกป้องกันแชมป์ได้ถึง 14 ครั้ง ก่อนจะเสียแชมป์ให้สตีฟ คอลลินส์ โดยเป็นฝ่ายแพ้คะแนนไป ยูแบงก์กลับมาชิงแชมป์รุ่นเดิมอีก 2 ครั้งแต่ไม่สำเร็จ แพ้คะแนน สตีฟ คอลลินส์ และ โจ คาลซากีไปตามลำดับ จากนั้น ยูแบงก์จึงขึ้นมาชกในรุ่นครุยเซอร์เวท และขึ้นชิงแชมป์โลกรุ่นครุยเซอร์เวท WBO เมื่อ 18 เมษายน พ.ศ. 2541 แพ้คะแนน คาร์ล ทอมป์สันไป ยูแบงก์ขอแก้มืออีกครั้งเมื่อ 18 กรกฎาคม พ.ศ. 2541 และคราวนี้ ปรากฏว่ายูแบงก์แพ้น็อคไปในยกที่ 9 และตัดสินใจประกาศแขวนนวมไป
เรือพายในกีฬาแห่งชาติครั้งที่ 41 – เรือคชสีห์ 12 ฝีพาย ทีมชาย 1000 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์
จอว์ส
จอว์ส () เป็นภาพยนตร์ทริลเลอร์ที่ออกฉายในปี พ.ศ. 2518 สร้างจากนวนิยายชื่อเดียวกันในปี ค.ศ. 1974 ของปีเตอร์ เบนช์ลีย์ กำกับโดย สตีเวน สปิลเบิร์ก ซึ่งเรื่องนี้นับเป็นผลงานภาพยนตร์เรื่องลำดับที่สองของเขา ภาพยนตร์ประสบความสำเร็จอย่างมากเมื่อเข้าฉาย ทั้งรายได้และคำวิจารณ์ จนมีชื่อเข้าชิงรางวัลหลายสถาบัน ทั้งลูกโลกทองคำ และรางวัลออสการ์ เคยฉายในประเทศไทย ในปีถัดมา (พ.ศ. 2519) โดยไม่มีชื่อภาษาไทย ฉายที่โรงภาพยนตร์ปารีส-สกาล่า-พาราเมาท์-อินทรา
เป็นเรื่องราวของฉลามกินคนที่มาโผล่แถบหาดอมิตี้ ที่เขมือบไปหลายศพ แต่ไม่มีใครเชื่อว่าเป็นฉลาม เพราะปกติฉลามจะไม่มาอาละวาดแถบนี้ และอีกอย่างที่หาดกำลังจะจัดงานประจำปีอีก มาร์ติน โบรดี้ (รอย ไชเดอร์) หัวหน้าตำรวจอมิตี้, ควินน์ (โรเบิร์ต ชอว์) นักล่าฉลามมือฉมัง และ แมทท์ ฮูเปอร์ (ริชาร์ด เดรย์ฟัสส์) นักวิทยาศาสตร์ผู้มีความรู้เรื่องธรรมชาติของฉลาม 3 คนต้องออกไปล่าเจ้าฉลามโหดตัวนี้ก่อนที่มันจะฆ่าใครอีก
พรรคสงเคราะห์ชาติ
พรรคสงเคราะห์ชาติ ( "คณบกฺสสงฺเคฺราะชาติ", ) หรือที่บางสำนักข่าวของไทยมักเรียกว่า พรรคกู้ชาติ เป็นพันธมิตรเพื่อการเลือกตั้งของพรรคการเมืองกัมพูชาฝ่ายค้าน 2 พรรค ได้แก่ พรรคสม รังสี และพรรคสิทธิมนุษย์ (Human Rights Party) ซึ่งก่อตั้งขึ้นในช่วงกลางปี พ.ศ. 2555 เพื่อเข้าร่วมการเลือกตั้งทั่วไปของกัมพูชาในปี พ.ศ. 2556
วันที่ 16 กันยายน พ.ศ. 2560 พรรคสงเคราะห์ชาติถูกศาลสูงสุดกัมพูชาสั่งยุบพรรคและตัดสิทธิ์สมาชิกพรรคเป็นเวลา 5 ปี ในข้อกล่าวหาสมคบกับต่างประเทศเพื่อเตรียมการโค่นล่มรัฐบาล ซึ่งเป็นผลมาจากกฎหมายพรรคการเมืองของกัมพูชาที่มีผลใช้บังคับในช่วงกลางปีเดียวกัน
ประสิทธิ์ กาญจนวัฒน์
นายประสิทธิ์ กาญจนวัฒน์ (20 มิถุนายน พ.ศ. 2458 - 14 กุมภาพันธ์ พ.ศ. 2542) เป็นอดีตประธานรัฐสภาและประธานสภาผู้แทนราษฎรไทย อดีตรองนายกรัฐมนตรี อดีตรัฐมนตรีหลายกระทรวง และเป็นอดีตสมาชิกสภาผู้แทนราษฎรจังหวัดฉะเชิงเทรา 5 สมัย เจ้าของฉายา โค้วตงหมง และเจ้าของวลี ยุ่งตายห่า
ประสิทธิ์ กาญจนวัฒน์ เกิดเมื่อวันที่ 20 มิถุนายน พ.ศ. 2458 เป็นบุตรคนที่ 4 ในจำนวน 5 คน ของหมื่นสุวรรณศิริพงษ์ (ติ๊ดเส่ง แซ่โค้ว หรือ ชัย กาญจนวัฒน์) กับนางสาวส้มจีน แซ่เซียว สำเร็จการศึกษาปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง สมรสกับนางศิริเพ็ญ กาญจนวัฒน์ มีบุตร-ธิดา 6 คน
ประสิทธิ์ กาญจนวัฒน์ เสียชีวิตด้วยโรคมะเร็งตับและลำไส้ เมื่อวันที่ 14 กุมภาพันธ์ พ.ศ. 2542 สิริอายุรวม 83 ปี
ประสิทธิ์ กาญจนวัฒน์ เริ่มชีวิตการทำงาน โดยการเป็นครูและครูใหญ่โรง เรียนอี้งฮุ้น (หวงหวน) ต่อมาได้เป็นข้าราชการกระทรวงเศรษฐการ เป็นเจ้าของสำนักงาน ทนายความมนูกิจ
นอกจากนี้ นายประสิทธิ์ยังมีตำแหน่งสำคัญๆในธนาคารกรุงเทพ จำกัด ได้แก่ กรรมการธนาคารกรุงเทพ จำกัด (ปี พ.ศ. 2496) กรรมการบริหารธนาคารกรุงเทพ จำกัด (ปี พ.ศ. 2511) รองประธานกรรมการและกรรมการบริหารธนาคารกรุงเทพ จำกัด (ปี พ.ศ. 2519) และประธานกรรมการธนาคารกรุงเทพ จำกัด (ปี พ.ศ. 2527)
ขณะเดียวกัน นายประสิทธิ์ยังเป็นนักเขียน นักหนังสือพิมพ์ ที่มีผลงานมากมาย ที่สำคัญได้แก่ เป็นผู้แปลเรียบเรียงหนังสือชื่อ เจียง ไค เช็ค ประมุขจีนใหม่ แปลรัฐธรรมนูญแห่งสหภาพโซเวียต และเขียนบทความเกี่ยวกับการเมืองลงหนังสือพิมพ์การเมืองอีกหลายเรื่อง รวมทั้งเป็นเจ้าของและบรรณาธิการหนังสือพิมพ์การเมืองชื่อ "การเมือง" อีกด้วย
ประสิทธิ์ลงรับสมัครเลือกตั้งสมาชิกสภาผู้แทนราษฎรจังหวัดฉะเชิงเทราครั้งแรก ในการเลือกตั้ง พ.ศ. 2489 แต่ได้รับเลือกตั้งครั้งแรก ใน พ.ศ. 2495 และได้รับเลือกเรื่อยมา รวม 5 สมัย
ประสิทธิ์ กาญจนวัฒน์ ได้รับตำแหน่งทางการเมืองสำคัญหลายตำแหน่ง อาทิ ดำรงตำแหน่งประธานสภาผู้แทนราษฎร ในสภาผู้แทนราษฎรไทย ชุดที่ 11 เป็นรัฐมนตรีสมัยแรกในปี พ.ศ. 2501 ในตำแหน่งรัฐมนตรีช่วยว่าการกระทรวงสหกรณ์ ต่อมาในปี พ.ศ. 2512 เป็นรัฐมนตรีช่วยว่าการกระทรวงเศรษฐการ และเป็นรัฐมนตรีว่าการกระทรวงพาณิชย์ ในปี พ.ศ. 2515
จากนั้นกลับมาดำรงตำแหน่งอีกครั้งได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรองนายกรัฐมนตรี แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ต่อมาได้รับการแต่งตั้งให้เป็น สมาชิกวุฒิสภา ในปี พ.ศ. 2522 ก่อนที่จะวางมือทางการเมืองในที่สุด
ประสิทธิ์ กาญจนวัฒน์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
เครื่องราชอิสริยาภรณ์เหยี่ยวทองคำ
เครื่องราชอิสริยาภรณ์เหยี่ยวทองคำ (金鵄勲章 (kinshi kunsyou),อังกฤษ:Order of the Golden Kite) เป็นเครื่องราชอิสริยาภรณ์ญี่ปุ่น สถาปนาเมื่อวันที่ 12 กุมภาพันธ์ พ.ศ. 2433 โดย สมเด็จพระจักรพรรดิเมจิ แห่งจักรวรรดิญี่ปุ่นเพื่อเป็นอนุสรณ์แด่สมเด็จพระจักรพรรดิจิมมุ
เครื่องราชอิสริยาภรณ์มงคลรัตน์
เครื่องราชอิสริยาภรณ์มงคลรัตน์ () เป็นเครื่องราชอิสริยาภรณ์ญี่ปุ่น ที่จักรพรรดิเมจิโปรดให้สถาปนาขึ้นเมื่อวันที่ 4 มกราคม พ.ศ. 2431 ในนามว่า "เครื่องราชอิสริยาภรณ์เมจิ" แรกเริ่มนั้นมี 8 ชั้น (ชั้น 8 ขึ้นไปถึงชั้น 1) แต่ตั้งแต่ปี พ.ศ. 2546 ก็ถูกพระราชทานเพียง 6 ชั้น โดยยกเลิกชั้นที่ 7 และ 8 ที่เป็นเหรียญอิสริยาภรณ์ออกไป
ตามพจนานุกรมจีน-สันสกฤต 宝 = รัตน์ ; 瑞 = auspicious, มงคล
คิวรี (นักร้อง)
อี จี-ฮย็อน (; เกิด 12 ธันวาคม 2529) หรือที่ใช้ในการแสดง คิวรี (; ) เป็นนักร้อง และนักแสดงชาวเกาหลีใต้ เธอเป็นที่รู้จักในฐานะสมาชิกวงที-อารา
คิวริ มีชื่อว่า อี จีฮยอน (Lee JiHyun) เกิดเมื่อวันที่ 12 ธันวาคม 1986 มีเลือกกรุ๊ป B ด้วยความน่ารักประกอบกับการมีส่วนสูง 166 เซนติเมตรและรูปร่างที่สมส่วนทำให้คิวริโด่งดังในฐานะการเป็นออลจัง หรือ วัยรุ่นที่ถูกโหวตจากอินเทอร์เน็ตว่ามีรูปร่างและน่าตาดี โดยการเป็นออลจังนี้เองทำให้คิวริได้มีโอกาสเข้ามาอยู่ในวงการบันเทิงของเกาหลี ซึ่งจะเห็นได้จากการถ่ายแบบนิตยสารและโฆษณาเป็นจำนวนมาก และจากนั้นไม่นานคิวริก็ได้เข้าร่วมเดบิวต์เป็นสมาชิกของวง T-ara ถึงแม้ว่าจะเข้ามาทำงานในวงการบันเทิงแต่คิวริก็ไม่ได้ทิ้งการเรียน เห็นได้จากการที่เธอเรียนจบปริญญาตรีจากคณะศิลปศาสตร์ สาขาศิลปะการแสดง จากมหาวิทยาลัยมยองจี
คิวริ ได้เข้ามาเป็นสมาชิกทีอาร่าพร้อมกับ โซยอนและโบรัม หลังจากที่ จีวอนและจีแอ ได้ถอนตัวออกจากวง และได้เดบิ้วต์ในปี 2009
โอดินต์โซโว
โอดินต์โซโว () เป็นเมืองในมอสโกโอบลาสต์ ประเทศรัสเซีย มีประชากร 138,930 คน (ค.ศ. 2010) เมืองตั้งอยู่ทางตอนกลางค่อนไปทางตะวันตกของประเทศ เริ่มก่อตั้งเป็นหมู่บ้านในปลายคริสต์ศตวรรษที่ 14
พิวโบล (รัฐโคโลราโด)
พิวโบล (, "พูเอโบล") เป็นเมืองในพิวโบลเคาน์ตี ในรัฐโคโลราโด สหรัฐอเมริกา เมืองมีประชากร 106,595 คน (ค.ศ. 2010) เป็นเมืองใหญ่เป็นอันดับ 246 ของสหรัฐอเมริกา
เมืองตั้งอยู่บนฝั่งแม่น้ำอาร์คันซอ อยู่ทางใต้ของเมืองเดนเวอร์ เมืองหลวงของรัฐราว 112 ไมล์ (180 กม.) และอยู่ทางใต้ของเมืองโคโลราโดสปริงส์ 43 ไมล์ เมืองพิวโบลมีหิมะน้อยกว่าเมืองใหญ่เมืองอื่นในรัฐโคโลราโด ถือเป็นหนึ่งในเมืองที่มีการผลิตเหล็กกล้ามากที่สุดในสหรัฐอเมริกา
เมืองนี้ตั้งขึ้นเป็นสถานีการค้าเมื่อปี ค.ศ. 1842 ในชื่อ เอลพิวโบล หรือ ฟอร์ตพิวโบล และตั้งเป็นเมืองเมื่อ ค.ศ. 1885 ได้รับความเสียหายมากจากอุทกภัยเมื่อ ค.ศ. 1921
เอลปูเอร์โตเดซานตามาริอา
เอลปูเอร์โตเดซานตามาริอา ( "The Port of Saint Mary") หรือชื่อท้องถิ่นเรียกสั้น ๆ ว่า เอลปูเอร์โต เป็นเทศบาลที่ตั้งอยู่ริมฝั่งแม่น้ำกัวดาเลเต ในจังหวัดกาดิซ แคว้นอันดาลูซิอา ประเทศสเปน จากข้อมูลประชากรในปี ค.ศ. 2009 เมืองมีประชากร 88,000 คน โดยมีประชากรราว 50,000 คน อาศัยอยู่บริเวณใจกลางเมือง
เมืองตั้งอยู่ทางตะวันตกของเมืองกาดิซ ตรงข้ามอ่าวกาดิซ เป็นที่รู้จักเรื่องมีท่าเรือที่โคลัมบัสล่องเรือในที่แห่งนี้ในการเดินทางไปอเมริกาครั้งที่ 2
จังหวัดกาดิซ
กาดิซ () เป็นจังหวัดทางตอนใต้ของประเทศสเปน ทางทิศตะวันตกเฉียงใต้ของแคว้นอันดาลูซิอา เป็นส่วนที่อยู่ทางใต้สุดของยุโรปตะวันตก
จังหวัดใกล้เคียงได้แก่ จังหวัดอูเอลบา จังหวัดเซบิยา และจังหวัดมาลากา ติดกับมหาสมุทรแอตแลนติก ทะเลเมดิเตอร์เรเนียน ช่องแคบยิบรอลตาร์ และดินแดนโพ้นทะเลของสหราชอาณาจักร (ยิบรอลตาร์) จังหวัดมีพื้นที่ 7,442 ตร.กม.
เมืองหลักของจังหวัดคือเมืองกาดิซ ที่มีประชากรมากกว่า 128,000 คน เมืองใหญ่ที่สุดคือเมืองเฆเรซเดลาฟรอนเตรา มีประชากร 208,896 คน (ค.ศ. 2010) และเมืองสำคัญอีกเมืองหนึ่งคือ อัลเฆซิรัส ที่มีประชากรมากกว่า 114,000 คน สำหรับประชากรรวมทั้งจังหวัด มีประชากร 1,194,062 คน (ค.ศ. 2006) โดยมีประชากรราว 600,000 คนอาศัยอยู่บริเวณอ่าวกาดิซ ความหนาแน่นประชากรเท่ากับ 160.45 คนต่อตารางกิโลเมตร
เนชันนัลเอมเบลม
เนชันนัลเอมเบลม () เป็นเพลงมาร์ชที่แต่งโดยเอดวิน ยูยีน แบกลีย์ นักแต่งเพลงชาวอเมริกันในปี ค.ศ. 1902 เผยแพร่ในปี ค.ศ. 1906 เป็นหนึ่งผลงานเพลงมาร์ชอเมริกันที่มีชื่อเสียงที่สุด นิยมบรรเลงในวันชาติสหรัฐอเมริกา เนื่องจากส่วนหนึ่งของทำนองเพลง มาจากบางท่อนของ "เดอะสตาร์สแปงเกิลด์แบนเนอร์" เพลงชาติสหรัฐ
แบกลีย์แต่งเพลงนี้ขณะโดยสารรถไฟไปกับเพื่อนร่วมวง เมื่อแต่งเพลงนี้เสร็จเขากลับไม่ชอบทำนองตอนจบเพลง แต่เพื่อนร่วมวงที่ฟังอยู่ในตู้โดยสารถัดไปกลับชื่นชอบ และแจ้งกับแบกลีย์ว่าจะนำเพลงนี้ออกบรรเลงในการแสดงครั้งต่อไปของวง ทั้งๆ ที่ตัวแบกลีย์โยนโน้ตเพลงนี้ทิ้งไปแล้ว
ครั้งหนึ่งจอห์น ฟิลิป ซูซา ให้สัมภาษณ์ว่า หากให้เลือกเพลงมาร์ชห้าเพลงที่คิดว่าดีที่สุด ห้าเพลงนั้นประกอบด้วยผลงานของซูซาเองจำนวนสี่เพลงได้แก่ "เซ็มเปอร์ฟิเดลิส", "เดอะวอชิงตันโพสต์", "เดอะทันเดอเรอร์" และ "เดอะสตาร์แอนด์สไตรพ์ฟอร์เอเวอร์" อีกเพลงหนึ่งนั้นคือ "เนชันนัลเอมเบลม" ของแบกลีย์
มิกเกลี
มิกเกลี (; ) เป็นเมืองเล็ก ๆ และเทศบาลในประเทศฟินแลนด์ เทศบาลมีประชากร 48,970 คน (28 กุมภาพันธ์ ค.ศ. 2013) ครอบคลุมพื้นที่ 2,124.60 ตร.กม. (820.31 ตร.ไมล์) โดยเป็นพื้นที่น้ำ 424.7 ตร.กม. (164.0 ตร.ไมล์) ความหนาแน่นประชากรเท่ากับ 28.81 คนต่อตารางกิโลเมตร หรือ 74.6 คนต่อ ตร.ไมล์ เมืองมิกเกลีเป็นศูนย์บัญชาการกองทัพฟินแลนด์ในสงครามโลกครั้งที่สอง
มินโดโร
มินโดโร () เป็นเกาะที่ใหญ่เป็นอันดับ 7 ของประเทศฟิลิปปินส์ ตั้งอยู่ตอนกลางของประเทศ ทางตะวันตกเฉียงใต้ของเกาะลูซอน ทิศตะวันตกจดทะเลจีนใต้ ทิศใต้จดทะเลลูซู ทิศเหนือแยกจากเกาะลูซอนโดยช่องแคบเวอร์เด ทิศตะวันออกแยกจากเกาะตาบลัสและเกาะอื่น ๆ โดยช่องแคบตาบลัส และด้านตะวันตกเฉียงใต้แยกจากหมู่เกาะกาลามีอันโดยช่องแคบมินโดโร
ชาวจีนรู้จักเกาะนี้ก่อนที่สเปนจะเดินทางมาถึงใน ค.ศ. 1570 สหรัฐอเมริกาเข้ายึดครองใน ค.ศ. 1901 ญี่ปุ่นเข้ายึดครองระหว่างสงครามโลกครั้งที่สองใน ค.ศ. 1944 และสหรัฐอเมริกายึดคืนมาได้
หอพลังความร้อนจากดวงอาทิตย์
หอพลังความร้อนจากดวงอาทิตย์ คือโรงผลิตไฟฟ้าจากพลังงานความร้อนแสงอาทิตย์ที่มีลักษณะเป็นหอคอยสูง รับความร้อนที่เป็นรังสีจากดวงอาทิตย์จากกระจกเรียบจำนวนมากที่สามารถปรับเข้าหาดวงอาทิตย์เสมอ(เรียกกระจกแบบนี้ว่า heliostat) ที่อยู่ด้านล่าง หอคอยนี้จะสะสมความร้อนและทำตัวเหมือนเตาความร้อนสูง เปลี่ยนความร้อนให้เป็นพลังงานไฟฟ้า พลังงานไฟฟ้าที่ได้ ถือว่าเป็นพลังงานทดแทนที่ยั่งยืนไร้มลพิษแบบหนึ่ง
การออกแบบในตอนแรกๆจะใช้แสงที่ถูกโฟกัสนี้ไปทำให้น้ำร้อน ไอน้ำที่ได้จะนำไปใช้หมุนกังหันไอน้ำ แต่ปัญหาคือ ถ้าไม่มีแสงอาทิตย์ก็จะผลิตไฟฟ้าไม่ได้ การออกแบบใหม่โดยใช้โซเดียมเหลวเป็นตัวเก็บพลังงานความร้อนและได้รับการสาธิตให้เห็นจริง ต่อมาใช้เก​​ลือหลอมเหลว (โพแทสเซียมไนเตรท 40% โซเดียมไนเตรท 60%) เป็น'ของเหลวใช้งาน'ได้ถูกนำมาใช้ผลิตไฟฟ้าในหอพลังความร้อนในปัจจุบัน ของเหลวใช้งานนี้มีความสามารถเก็บความร้อนได้สูงมาก ซึ่งใช้ในการเก็บพลังงานความร้อนก่อนที่จะใช้ต้มน้ำเพื่อขับกังหัน การออกแบบวิธีนี้จึงสามารถผลิตกระแสไฟฟ้าได้แม้ไม่มีแสงอาทิตย์
ห้องปฏิบัติการพลังงานทดแทนแห่งชาติของสหรัฐ (NREL) ได้มีการประมาณการว่าในปี 2020 จะสามารถผลิตไฟฟ้าจากหอพลังความร้อนจากดวงอาทิตย์ด้วยต้นทุน 5.47 เซนต์ต่อกิโลวัตต์ชั่วโมง. บริษัท เช่น ESolar (รับการสนับสนุนจาก Google.org) จะดำเนินการพัฒนาต่อในส่วนประกอบของหอพลังงานเพื่อให้มีราคาถูกและบำรุงรักษาต่ำ, เพื่อที่จะช่วยลดต้นทุนในอนาคตอันใกล้. การออกแบบ ESolar ใช้กระจกขนาดเล็ก (1.14m²) จำนวนมากตัวเลขที่มีขนาดใหญ่ของซึ่งลดต้นทุนการติดตั้งระบบต่างๆเช่นคอนกรีต, เหล็ก,หัวเจาะและเครน
ในการปรับปรุงการทำงานของระบบของเหลวใช้งานเช่นการย้ายแบบสองถัง (ร้อน/เย็น) ในปัจจุบันเป็นการออกแบบระบบ thermocline ถังเดียวพร้อมกับฟิลเลอร์ความร้อน quartzite และผ้าห่มออกซิเจนจะปรับปรุงประสิทธิภาพของวัสดุและลดค่าใช้จ่ายเพิ่มเติมมีหลายบริษัทที่มีส่วนร่วมในการวางแผนการออกแบบและการสร้างสาธารณูปโภคโรงไฟฟ้​​า นี้เป็นขั้นตอนที่สำคัญต่อเป้าหมายสูงสุดของการพัฒนาโรงไฟฟ้าเชิงพาณิชย์ มีตัวอย่างหลายกรณีศึกษาของการใช้นวัตกรรมเพื่อการแก้ปัญหาพลังงานแสงอาทิตย์.
หอพลังจากดวงอาทิตย์ในหลุมซึ่งเป็นการรวมหอพลังความร้อนและหอพลังลมเข้าด้วยกันจะสร้างในเหมืองแบบเปิดหน้าดินที่ปลดประจำการแล้ว หอพลังความร้อนแบบดั้งเดิมมีข้อจำกัด ในขนาดตามความสูงของหอคอยที่ไปปิดกั้นเส้นสายตา "ที่นั่งสนามกีฬา" ของเหมืองจึงถูกนำมาใช้ประโยชน์ให้เอาชนะข้อจำกัดการปิดกั้นนั้นได้
เนื่องด้วยหอพลังความร้อน ปกติใช้ไอน้ำในการขับกังหันและมีแนวโน้มที่จะขาดแคลนน้ำในภูมิภาคด้วย ประโยชน์ของการเปิดหลุมอีกอย่างหนึ่งก็คือหลุมเหล่านี้สามารถที่จะเก็บสะสมน้ำที่อยู่ด้านล่างของหลุมได้ หลุมหอพลังงานความร้อนใช้ไอน้ำความร้อนต่ำไปขับหลอดนิวเมติกในระบบร่วม (co-generation) ประโยชน์ที่สามของการใช้เหมืองสำหรับโครงการผลิตไฟฟ้าก็คือเราสามารถนำโครงสร้างพื้นฐานของเหมืองที่มีอยู่แล้วกลับมาใช้ได้อีก เช่น ถนน, อาคารและไฟฟ้า
พลองเหมือด
พลองเหมือด หรือเหมือดแอ่ เป็นไม้ยืนต้นในวงศ์ Memecylaceae แตกเป็นร่องตามยาวของลำต้น สีน้ำตาลถึงดำ ใบเดี่ยว เนื้อใบหนา ดอกช่อ ออกเป็นกระจุกตามซอกใบ มีฐานรองดอกรูปถ้วย กลีบดอกสีม่วงหรือน้ำเงินเข้ม อับเรณูโค้งคล้ายอักษร J ผลกลมเมื่ออ่อนสีเขียว แก่เป็นสีม่วงเข้ม
ผลมีรสฝาดหวาน รับประทานเป็นผลไม้ รากหรือลำต้นใช้ต้มรักษาโรคกระเพาะอาหาร หรือต้มผสมกับยาอื่น รักษาโรคหืด ใบเมื่อนำมาเคล้ากับพริกแล้วตากแดดช่วยให้พริกสีสด ป้องกันไม่ให้แมลงมาเจาะพริกแห้ง กิ่งและลำต้นทำเป็นน้ำด่างใช้แช่ไหมและฝ้ายก่อนย้อม สามารถสกัดสีเหลืองออกมาได้
วงศ์พลองเหมือด
วงศ์พลองเหมือด หรือ"()" เป็นวงศ์ของพืชมีดอก ประกอบด้วย 430 สปีชีส์ใน 7 สกุล พืชในวงศ์นี้แพร่กระจายในเขตร้อน ปัจจุบันวงศ์นี้ได้รวมเข้ากับวงศ์ Melastomataceae ในระบบAPG III ซึ่งสกุลที่เคยสังกัดวงศ์นี้ได้แก่:
คิม จ็องอา
คิม จ็อง-อา(; 2 สิงหาคม 2526– )หรือชื่อในการแสดงว่า จ็องอาเป็นนักร้อง นักแสดง ชาวเกาหลีใต้ เป็นอดีตสมาชิกวง อาฟเตอร์สกูล (วงดนตรีเกาหลี)
จองอา หรือชื่อจริง คิม จองอา เกิดเมื่อวันที่ 2 สิงหาคม 2526 ที่เมือง อินชอน ประเทศเกาหลีใต้ จองอาเธอปรากฏตัวเมื่อวันที่ 29 ธันวาคม 2551 ในเทศกาลเพลงของ เอสบีเอส ร่วมกับ จูยอน ซน ดัมบิ วันที่ 25 มีนาคม 2556 จองอาเธอตกเป็นข่าว กับ อนยู วงชายนี่ เรื่องการคบกันของทั้งสอง แต่เป็นแค่ข่าวลือเพราะทั้งสองไปเที่ยวไนน์คลับด้วยกัน หลังจากในปี 2012 กาฮีหัวหน้าวงได้ลาออกไปทำให้มีข้อสังลับว่าใครจะมาเป็นหัวหน้าแทนปรากฏว่า จองอาได้รับการคัดเลือกได้เป็นหัวหน้าวง
วรศุลี สุวรรณปริสุทธิ์
นางวรศุลี สุวรรณปริสุทธิ์ (เกิด 20 ตุลาคม พ.ศ. 2498) อดีตสมาชิกสภาผู้แทนราษฎรจังหวัดมุกดาหาร 3 สมัย
นางวรศุลี สุวรรณปริสุทธิ์ เกิดเมื่อวันที่ 20 ตุลาคม พ.ศ. 2498 เป็นบุตรของนายสง่า และ นางลวง สุวรรณปริสุทธิ์ จบการศึกษาระดับปริญญาตรี จาก คณะนิติศาสตร์ มหาวิทยาลัยรามคำแหง สมรสกับ นายภมร เชาว์ศิริกุล
วรศุลี เข้าสู่งานการเมืองด้วยการดำรงตำแหน่งเทศมนตรีเทศบาลเมืองมุกดาหาร เมื่อ พ.ศ. 2537 ก่อนที่จะลาออกมาลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2538 สังกัดพรรคประชาธิปัตย์ และได้รับเลือกเรื่อยมารวม 3 ครั้ง
วรศุลี ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
อินเวอร์คาร์กิลล์มาร์ช
อินเวอร์คาร์กิลล์มาร์ช () เป็นเพลงมาร์ชที่แต่งโดยอเลกซานเดอร์ ลิทกาว นักแต่งเพลงชาวนิวซีแลนด์และออสเตรเลีย เชื้อสายสกอตแลนด์ ในปี ค.ศ. 1901 เป็นเพลงมาร์ชเพลงหนึ่งที่ได้รับความนิยม ตั้งชื่อตามชื่อเมืองอินเวอร์คาร์กิลล์ เมืองทางใต้สุดของเกาะใต้ของนิวซีแลนด์
ลิทกาวซึ่งเป็นชาวเมืองกลาสโกว สกอตแลนด์ โดยกำเนิด ใช้ชีวิตในวัยเด็กที่อินเวอร์คาร์กิลล์ นิวซีแลนด์ แล้วย้ายไปตั้งรกรากที่เมืองลอนซตัน แทสเมเนีย ออสเตรเลีย ในปี ค.ศ. 1901 เขาย้ายมาทำงานที่เมืองไครสต์เชิร์ช นิวซีแลนด์อยู่ช่วงหนึ่ง และได้แต่งเพลงนี้ขึ้นโดยรำลึกถึงความทรงจำสมัยเด็ก แต่ผู้จัดพิมพ์โน้ตเพลงกลับปฏิเสธที่จะจัดจำหน่าย
ลิทกาวได้นำทำนองเพลงนี้มาเรียบเรียงใหม่ในปี ค.ศ. 1908 เมื่อเมืองอินเวอร์คาร์กิลล์ ได้เป็นเจ้าภาพจัดงานประกวดวงดุริยางค์ระดับประเทศ ประจำปี 1909 และได้ร้องขอให้ลิทกาวแต่งทำนองเพลงสำหรับใช้ในงานนี้ เขาเรียบเรียงทำนองใหม่ ตั้งชื่อว่า "อินเวอร์คาร์กิลล์มาร์ช" เพื่อเป็นเกียรติ และนำออกบรรเลงต่อสาธารณะเมื่อวันที่ 3 พฤศจิกายน ค.ศ. 1909
หลังจากการแสดงครั้งนั้น อินเวอร์คาร์กิลล์มาร์ชกลับได้รับความนิยมเฉพาะในนิวซีแลนด์ เพลงเริ่มเป็นที่นิยมในสหราชอาณาจักรในช่วงปี ค.ศ. 1915-1916 อันเป็นผลจากการรบที่คาบสมุทรกัลลิโพลี ของจักรวรรดิออตโตมัน ในช่วงสงครามโลกครั้งที่หนึ่ง (ปัจจุบันคือประเทศตุรกี) ซึ่งมีทหารจากนิวซีแลนด์และออสเตรเลียเข้าร่วมรบด้วย จากนั้นจึงเผยแพร่และได้รับความนิยมในสหรัฐอเมริกา
ปัจจุบันเพลงนี้ได้รับความนิยม จนบางครั้งมีผู้เข้าใจผิดว่าเป็นเพลงชาติของนิวซีแลนด์
เรนโบว์ (วงดนตรีเกาหลี)
เรนโบว์ () เป็นกลุ่มนักร้องหญิงของประเทศเกาหลีใต้ สังกัดค่ายดีเอสพีมีเดีย ประกอบไปด้วยสมาชิกจำนวน 7 คนคือ อูริ, ซึงอา, แจคย็อง, จีซุก, โนอึล, ยุนฮเย และฮย็อนย็อง ในวันที่ 27 ตุลาคม ค.ศ. 2016 กลุ่มได้รับการยืนยันอย่างเป็นทางการว่าจะยุบวงในวันที่ 13 พฤศจิกายน หลังจากสมาชิกทุกคนไม่ต่อสัญญากับค่ายเพลง
ประมาณเดือนมกราคม ปี 2552 มีข่าวลือว่าทาง DSP จะเปิดตัว เกิร์ลกรุ๊ปชุดใหม่ ทางDSP ได้ออกมายืนยันแล้วประกอบด้วยสมาชิก 7คน ประกอบด้วยสมาชิกบางคนได้รับฝึกอบรมกับ DSP เป็นเวลา 4 ปี ในช่วยปลายปีทาง DSP ได้ปล่อยทีเซอร์ในรูปแบบของภาพ Rainbow culminated ซึ่งในการเปิดตัวของมิวสิควีดีโอ Gossip Girl เมื่อ 6 ธันวาคม 2552
เมื่อวันที่ 3 พฤศจิกายน 2009 เรนโบว์ได้เปิดตัวอย่างเปิดทางการ DSP ได้ออกแถลงการอธิบายว่า สมาชิกเรนโบว์ ถูกเลือนให้ปรากฏตัวไป เพื่อให้ได้ฝึกฝนอย่างดีขึ้น
เรนโบว์ได้เปิดตัวครั้งแรก ในรายการ Show! Music Core. ทางช่องMBC บทเพลง Gossip Girl
ในช่วงต้นเดือนสิงหาคม 2010 ทางต้นสังกัดของเรนโบว์ได้ปล่อยมาเป็นภาพ singlular picture เป็นทีเซอร์สำหรับกลุ่ม การแต่งตัวสมาชิกสวมชุดสีขาวเรียบมีสีอายแชเดโดว์ตรงกับสีประจำตัวของของแต่ละคน ในภาพทีเซอร์ที่สองที่ปล่อยออกมาหลายวัน สมาชิกมีการสวมใส่ชุดที่แตกต่างกัน วันที่ 11 สิงหาคม 2010 วิดีโอเพลงถูกปล่อยออกมา สองวันต่อมาเรนโบว์ได้ขึ้นแสดงโชว์ ทางช่อง KBS ในรายการ Music Bank และขึ้นแสดงอีกเวทีหนึ่ง ทางช่อง SBS ในรายการ Inkigayo วันที่ 17 ตุลาคม ทางต้นสังกัดของเรนโบว์ได้ปล่อยภาพถ่ายที่มีแนวความคิดของพวกเธอเอง ภาพถ่ายเหล่านี้ได้รับความคาดหมายว่าเพลงใหม่ ในวันที่ 19 ตุลาคม 2010 ภาพถ่ายแนวคิดของพวกเธอเอง พวกเธอได้ออกมีการแสดงสด ทางช่อง เอ็มเน็ต ในรายการ M! Countdown และเรนโบว์เองก็เปลี่ยนภาพลักษณ์ของจากใส่มาเป็นแซ๊กซี่
ในเดือนเมษายน 2011 เรนโบว์ปล่อยเพลงออกมา ชื่อเพลง EP, "To Me" ซึ่งเป็นอีพีของเพลง วันที่ 20 มิถุนายน 2011 ทางดีเอสพีได้ปล่อยทีเซอร์เวลา 43 วินาที สำหรับการเปิดตัวเพลงต่อไป Sweet Dream" และได้ถูกอัปโหลดไปยังเว็บไซด์ยูทูปของทางต้นสังกัด และเรนโบว์เองก็ได้เปิดซิงเกิลภาษาญี่ปุ่น Mach หรืออักษรญี่ปุ่น 
3 มกราคม 2012 DSP ประกาศว่าเพลง trio ในวันเดียวกันทางต้นสังกัดของเรนโบว์ได้เผยทีเซอร์ขนเว็บของทาง DSP กลุ่มได้ปล่อยเพลง " Hoi Hoi วันที่ 12 มกราคม 2012 และพวกเธอได้ขึ้นแสดงในรายการเพลง Show! Music Core เรนโบว์เองก็ได้ปล่อยเพลงภาษาญี่ปุ่นเมื่อ วันที่ 14 มีนาคม 2012 ชื่อเพลง "Gonna Gonna Go!"หรืออักษรญี่ปุ่น ทีเซอร์ของมิวสิควิดีโอ วันที่ 24 กุมภาพันธ์ 2012 พร้อมปล่อยอัลบั้มแรกของพวกเธอ , Over the Rainbow ที่ปล่อยมาวันที่ 28 มีนาคม 2012 ทาง DSP ได้ออกมาประกาศว่า วูริ จะมีส่วนร่วมในรายการวารตี้โชว์ เช่น Invincible Youth และการแสดงซิทคม KBS sitcom I Need A Fairy. แจคยองก็มีส่วนร่วมในการแสดง Monster ซึ่งออกอากาศทางช่อง เจทีบีซี 
วันที่5 กุมภาพันธ์ 2013 โดยทางกลุ่มบอกว่าจะปล่อยสูติโออัลบั้มแรก Rainbow Syndrome ในเดือนกุมภาพันธ์ เรนโบว์ยังมีแนวคิดสดใสจากเพลง 'Tell Me Tell Me โดยทีเซอร์คัมแบ๊กวันที่ 27 พฤษภาคม ออกมายูทูป และในเดือนกรกฎาคมเรนโบว์ได้คัมแบ็กเพลง Sunshine"
อาร์มาเกดดอน (2005)
อาร์มาเกดดอน (2005) (อังกฤษ:Armageddon (2005)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 18 ธันวาคม ค.ศ. 2005 ณ สนามDunkin' Donuts Center ในเมืองพรอวิเดนซ์ ,รัฐโรดไอแลนด์ ซึ่งเป็นรายการในลำดับรายการอาร์มาเกดดอนครั้งที่ 6 โดยแสดงนักมวยปล้ำจากสแมคดาวน์! ในรายการนี้มีการแข่งขันปล้ำกัน 7 รายการด้วยกัน
จารุบุตร เรืองสุวรรณ
ร้อยโท จารุบุตร เรืองสุวรรณ (15 มิถุนายน พ.ศ. 2463 — 19 มีนาคม พ.ศ. 2527 เวลา 0.14 น.) อดีตประธานวุฒิสภา อดีตประธานรัฐสภา และ สมาชิกสภาผู้แทนราษฎรจังหวัดขอนแก่น 5 สมัย เป็นบิดาของนายจารุพงศ์ เรืองสุวรรณ
ร้อยโท จารุบุตร เรืองสุวรรณ เกิดเมื่อวันที่ 15 มิถุนายน พ.ศ. 2463 เป็นบุตรของนายเจริญ และ นางเอี่ยม เรืองสุวรรณ น้ำหนัก 91 กิโลกรัม สูง 172 เซนติเมตร สำเร็จการศึกษา ปริญญาตรี ธรรมศาสตรบัณฑิต และ ปริญญาโท เศรษฐศาสตรมหาบัณฑิต จาก มหาวิทยาลัยธรรมศาสตร์และการเมือง สมรสกับนางอรนุช เรืองสุวรรณ มีบุตร-ธิดา 2 คน คือ นายจารุพงศ์ เรืองสุวรรณ รัฐมนตรีว่าการกระทรวงมหาดไทย และ นางจารุวรรณ เตียวศิริ
มีพี่น้อง ได้แก่ จารุมุกด์ เรืองสุวรรณ จารุพิฑูรย์ เรืองสุวรรณ จารุอุดม เรืองสุวรรณ ที่ปรึกษารองนายกรัฐมนตรี จารุอรรถ เรืองสุวรรณ และ พล.อ.ดร.จารุภัทร เรืองสุวรรณ
อดีตเคยรับราชการครูหลายโรงเรียน รวมถึง เป็นครูที่โรงเรียนสวนกุหลาบวิทยาลัย รวมถึงเคยเป็นสมาชิกขบวนการเสรีไทย ในช่วงสงครามโลกครั้งที่สอง ต่อมาลงเลือกตั้งสมาชิกสภาผู้แทนราษฎรครั้งแรกในเดือนสิงหาคม พ.ศ. 2489 และได้รับเลือกติดต่อกันรวม 5 ครั้ง
จารุบุตร เรืองสุวรรณ เคยดำรงตำแหน่งเป็นหัวหน้าพรรคเสรีประชาธิปไตย ในระหว่างปี พ.ศ. 2511 จนถึงปี พ.ศ. 2514
ร้อยโท จารุบุตร เรืองสุวรรณ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
อาร์มาเกดดอน (2006)
อาร์มาเกดดอน (2006) (อังกฤษ:Armageddon (2006)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 17 ธันวาคม ค.ศ. 2006 ณ สนามRichmond Coliseum ในเมืองRichmond ,Virginia ซึ่งเป็นรายการในลำดับรายการอาร์มาเกดดอนครั้งที่ 7 โดยแสดงนักมวยปล้ำจากสแมคดาวน์! ในรายการนี้มีการแข่งขันปล้ำกัน 7 รายการด้วยกัน
อาร์มาเกดดอน (2003)
อาร์มาเกดดอน (2003) (อังกฤษ:Armageddon (2003)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 14 ธันวาคม ค.ศ. 2003 ณ สนามTD Waterhouse Centre ในเมืองOrlando, Florida ซึ่งเป็นรายการในลำดับรายการอาร์มาเกดดอนครั้งที่ 4 โดยแสดงนักมวยปล้ำจากรอว์ ในรายการนี้มีการแข่งขันปล้ำกัน 7 รายการด้วยกัน
อาร์มาเกดดอน (2002)
อาร์มาเกดดอน (2002) (อังกฤษ:Armageddon (2002)) เป็นรายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 15 ธันวาคม ค.ศ. 2002 ณ สนามOffice Depot Center ในเมืองSunrise, Florida ซึ่งเป็นรายการในลำดับรายการอาร์มาเกดดอนครั้งที่ 3 โดยแสดงนักมวยปล้ำจากรอว์ และสแมคดาวน์! ในรายการนี้มีการแข่งขันปล้ำกัน 7 รายการด้วยกัน
อาร์มาเกดดอน (2000)
อาร์มาเกดดอน (2000) (อังกฤษ:Armageddon (2000)) เป็นรายการเพย์-เพอร์-วิว มวยปล้ำอาชีพ ของเวิลด์ไวด์เรสต์ลิงเฟดดิเรชั่น (WWF) จัดเมื่อวันที่ 10 ธันวาคม ค.ศ. 2000 ณ สนามBirmingham-Jefferson Civic Center ในเมืองAlabama ซึ่งเป็นรายการในลำดับรายการอาร์มาเกดดอนครั้งที่ 2 ในรายการนี้มีการแข่งขันปล้ำกัน 8 รายการด้วยกัน
อาร์มาเกดดอน (1999)
อาร์มาเกดดอน (1999) (อังกฤษ:Armageddon (1999)) เป็นรายการเพย์-เพอร์-วิว มวยปล้ำอาชีพ ของเวิลด์ไวด์เรสต์ลิงเฟดดิเรชั่น (WWF) จัดเมื่อวันที่ 12 ธันวาคม ค.ศ. 1999 ณ สนามNational Car Rental Center ในเมืองSunrise, Florida ซึ่งเป็นรายการในลำดับรายการอาร์มาเกดดอนครั้งแรก ในรายการนี้มีการแข่งขันปล้ำกัน 10 รายการด้วยกัน
เครื่องราชอิสริยาภรณ์วัฒนธรรม
สมเด็จพระจักรพรรดิจะทรงพระราชทาน เครื่องราชอิสริยาภรณ์วัฒนธรรมในวันวัฒนธรรม (3 พฤศจิกายน)ของทุกปี ให้แก่ผู้มีผลงานโดดเด่นทางด้านศิลปะ วัฒนธรรมในประเทศญี่ปุ่น
เป็นแพรแถบสีม่วง สำหรับคล้องคอ ดวงตราเป็นวงกลมมีใบส้มอยู่โดยรอบ5ใบ ในแต่ละมุม5มุม
เดอะ เลโก้ มูฟวี่
เดอะ เลโก้ มูฟวี () เป็นภาพยนตร์คอมพิวเตอร์แอนิเมชันแนวตลกผจญภัยอเมริกัน กำกับโดย ฟิล ลอร์ด และคริสโตเฟอร์ มิลเลอร์ และเป็นภาพยนตร์ของค่ายวอร์เนอร์ บรอเธอร์ พิกเจอร์ส โดยสร้างจากเลโก้ โดยมีทีมให้เสียง ได้แก่ คริส แพร็ตต์, วิลล์ เฟอร์เรล, อลิซาเบธ แบงก์ส, วิลล์ อาร์เน็ตต์, นิก ออฟเฟอร์แมน, อลิสัน บรี, ชาร์ลี เดย์, เลียม นีสัน และมอร์แกน ฟรีแมน โดยออกฉายในวันที่ 7 กุมภาพันธ์ ค.ศ. 2014 ซึ่งประสบความสำเร็จในเชิงพาณิชย์และได้เสียงตอบรับที่ดีในหลายด้านทั้งความสมจริง, ความตลกขบขัน, การทำเสียง และการแสดงหน้าตา โดยภาพยนตร์เรื่องนี้รับรายได้มากกว่า 257 ล้านดอลลาร์ ในอเมริกาเหนือ และ 210 ล้านดอลลาร์ ในการเข้าฉายต่างประเทศ รวมแล้วกว่า 467 ล้านดอลลาร์ นอกจากนั้นทางทีมผู้สร้างยังได้วางแผนฉาย เดอะ เลโก้ มูฟวี 2 ในวันที่ 26 พฤษภาคม ค.ศ. 2017 และยังให้คริส แมคเคย์ มารับหน้าที่กำกับ รวมไปถึงฟิล ลอร์ด และคริสโตเฟอร์ มิลเลอร์มารับหน้าที่ผลิต
หญ้าขัดใบยาว
หญ้าขัดใบยาว หรือ หญ้าขัดมอน หญ้าไม้กวาด เป็นพืชล้มลุกในวงศ์ Malvaceae ไม่ผลัดใบ ลำต้นเหนียว เรียบ สีเขียว ใบเดี่ยว ขอบใบหยักฟันเลื่อย ดอกเดี่ยว กลีบดอกสีเหลือง เกสรตัวผู้ขนาดสั้นสีเหลืองไม่โผล่เหนือกลีบดอก ผลเดี่ยว แห้ง ขั้วใหญ่ปลายผลเรียวแหลม มีกลีบเลี้ยงหุ้มสีเขียว สุกเป็นสีเหลืองออกน้ำตาลมีสี่พู แก่แล้วแตก รากต้มน้ำดื่ม ขับปัสสาวะ รักษานิ่วในกระเพาะปัสสาวะ แก้ท้องผูก ใบตำแล้วคั้นน้ำทาหรือพอกสิว ฝี
ดิอิมพีเรียลมาร์ช
ดิอิมพีเรียลมาร์ช () หรือ ดาร์ธเวเดอร์ธีม (Darth Vader's Theme) บางครั้งอาจเรียกว่า "อิมพีเรียลเดธมาร์ช" (Imperial Death March) เป็นเพลงธีมจากภาพยนตร์ชุด"สตาร์ วอร์ส" ผลงานประพันธ์ของจอห์น วิลเลียมส์สำหรับภาพยนตร์ "" ดิอิมพีเรียลมาร์ชได้รับการออกแสดงครั้งแรกเมื่อวันที่ 29 เมษายน ค.ศ. 1980 สามสัปดาห์ก่อนภาพยนตร์ออกฉาย ในการแสดงคอนเสิร์ตครั้งแรกของจอห์น วิลเลียมส์ ในฐานะผู้อำนวยเพลงประจำของวงบอสตันป็อปส์ออเคสตรา ผลงานนี้เป็นหนึ่งในเพลงธีมที่มีชื่อเสียง เป็นตัวอย่างที่ดีของลีทโมทีฟ (leitmotif) หรือทำนองซ้ำๆ ที่ใช้แทนตัวละคร หรือเหตุการณ์ในงานดราม่า
ผลงานเพลงดิอิมพีเรียลมาร์ช มีท่วงทำนองที่ได้รับอิทธิพลจาก "มาร์ส เดอะบริงเกอร์ออฟวอร์" มูฟเมนต์ที่หนึ่งจาก เดอะพลาเนตส์ โอปุสที่ 32 ผลงานประพันธ์ของกุสตาฟ โฮลส์ในปี 1918-20 และมูฟเมนต์ที่สามจาก เปียโนโซนาตาหมายเลข 2 (เดอะฟิวเนอรัลมาร์ช) ผลงานของเฟรเดริก โชแปงในปี 1837-39
ในภาพยนตร์ชุดสตาร์ วอร์ส ดิอิมพีเรียลมาร์ช มักใช้บรรเลงพร้อมกับการปรากฏตัวของดาร์ธ เวเดอร์ สื่อแทนความชั่วร้ายของจักรวรรดิกาแลกติก บางครั้งอาจใช้พร้อมกับการปรากฏตัวของจักรพรรดิพัลพาทีน ส่วนใน ใช้กับตัวละครอนาคิน สกายวอล์คเกอร์หลายครั้ง เพื่อสื่อว่าตัวละครนี้จะถูกชักนำเข้าสู่ด้านมืดในอนาคต
สโมสรฟุตบอลเรอัลมาดริดในฤดูกาล 2013–14
ฤดูกาล 2013-14 ของ สโมสรฟุตบอลเรอัลมาดริด ซึ่งเป็นฤดูกาลที่ 110 ของสโมสร และเป็นฤดูกาลที่ 83 ของการได้อยู่บนลีกสูงสุด
เอลิกา พลอยอัมพร
เอลิกา พลอยอัมพร ชื่อเล่น: บลู เกิด 3 กันยายน พ.ศ. 2528 เป็นนักแสดงชาวไทย เข้าสู่วงการบันเทิง จากการประกวด ดัชชี่บอยแอนด์เกิร์ล ปี 2001 พ.ศ. 2544 ได้ตำแหน่งเป็นดัชชี่เกิร์ล ร่วมกับ น้ำ - รพีภัทร เอกพันธ์กุล ในฐานะดัชชี่บอย
เอลิกา พลอยอัมพร (ชื่อเดิม : ปทุมวดี พลอยอัมพร) เกิดเมื่อวันที่ 3 กันยายน พ.ศ. 2528 ที่จังหวัดจันทบุรี เป็นนักแสดงและพิธีกรชาวไทย จบการศึกษาระดับประถมศึกษาแลมัธยมศึกษาที่ Adventist Ekamai School ระดับมัธยมศึกษา ม.4 - ม.6 โรงเรียนอัสสัมชัญพาณิชยการ และจบการศึกษาระดับปริญญาตรีที่ มหาวิทยาลัยกรุงเทพ
เอลิกา เข้าสู่วงการเมื่อปี พ.ศ. 2544 ด้วยการประกวด ดัชชี่บอยแอนด์เกิร์ล ปี 2001 เธอชนะเลิศอันดับหนึ่ง หลังจากนั้นเธอก็มีผลงานมากมาย ไม่ว่าจะเป็น ผลงานละครโทรทัศน์ งานถ่ายแบบนิตยสาร งานโฆษณา และงานพิธีกร เธอมีผลงานถ่ายแบบ เช่น เธอกับฉัน, สยามดารา, Zoo, mix magazine และมีผลงานที่ทำให้เธอเป็นที่รู้จักก็คือการถ่ายแบบชุดว่ายน้ำ ด้านผลงานละคร เธอมีผลงานละครเรื่องแรกคือเรื่อง "แชมป์เปี้ยนสะบัดช่อ" ต่อด้วย สายน้ำลูกผู้ชาย จบที่ละคร "วุ่นนักรักข้างตลาด"
ด้านชีวิตส่วนตัว สมรสกับ นายธัญร์นากร จันทร์อ่อน หนุ่มนักธุรกิจ เมื่อวันที่ 20 มีนาคม พ.ศ. 2553 ที่ผ่านมา จูงมือเจ้าสาวคนสวย เข้าโบสถ์จัดพิธีมงคลสมรสตามแบบศาสนาคริสต์ ณ คริสตจักรวัฒนา ย่านอโศก หลังจากทั้งคู่คบหาดูใจกันมา 1 ปี ในการส่วนของการจัดง่ายเน้นบรรยากาศให้ดูอบอุ่นตามความต้องการของคู่บ่าวสาว โดยใช้สีฟ้าและชมพูเป็นหลัก ตามความหมายชื่อและตามสีที่ชอบของสาว บลู สำหรับของชำร่วยที่ใช้แทนคำขอบคุณเป็นหนังสือซึ่งมี 2 แบบด้วยกัน โดยแบบแรกบนหน้าปกเขียนว่า "สื่อรัก" ส่วนอีกเล่มเขียนว่า "มหัศจรรย์แห่งรัก"
เดอะคอลล์ ต่อสายฝ่าเส้นตาย
เดอะคอลล์ ต่อสายฝ่าเส้นตาย () เป็นภาพยนตร์แนวสยองขวัญอเมริกันในปี 2013 นำแสดงโดย ฮัลลี เบอร์รี และอบิเกล เบรสลิน กำกับโดย แบรด แอนเดอร์สัน ออกฉายเมื่อวันที่ 15 มีนาคม ค.ศ. 2013
อิซาเบล เฟอร์แมน
อิซาเบลล์ เฟอร์แมน () เป็นนักแสดงชาวอเมริกัน เธอเป็นเป็นที่รู้จักในบทบาทของเอสเธอร์ จากภาพยนตร์เรื่องออร์แฟน เด็กนรก และโคลฟจากเกมล่าเกม
อิซาเบลล์เกิดเมื่อวันที่25 กุมภาพันธ์ ค.ศ. 1997 ในกรุง วอชิงตัน ดี.ซี. แต่เติบโตใน แอตแลนตา, ประเทศจอร์เจีย แม่ของเธอเป็นนักข่าวที่อพยพมาจากสหภาพโซเวียต และได้ทำงานให้กับCNN พ่อของเธอเป็นผู้สมัครทางการเมืองและอดีตที่ปรึกษาทางธุรกิจ เธอมีพี่สาวซึ่งเป็นนักร้องและนักแต่งเพลง อิซาเบลล์อาศัยอยู่กับครอบครัวที่ลอสแอนเจลิส, รัฐแคลิฟอร์เนีย
คู่แค้นเฉือนระห่ำ
คู่แค้นเฉือนระห่ำ () เป็นภาพยนตร์แนวอาชญากรรมดราม่ากำกับโดย Artie Mandelberg นำแสดงโดยนักมวยปล้ำอาชีพ พอล "ทริปเปิล เอช" เลเวสก์, ไมเคิล ราพาพอร์ต, ปาร์คเกอร์, จูลี่ ไวท์, ไมเคิล คูดลิตซ และบรูซ เดิร์น โดยออกฉายในวันที่ 9 กันยายน ค.ศ. 2011
เกมล่าคนทรชนเดนตาย
เกมล่าคนทรชนเดนตาย () เป็นภาพยนตร์แนวแอกชั่นอเมริกันในปี 2007 เขียนและกำกับโดย สก็อตต์ ไวเปอร์ นำแสดงโดย สตีฟ ออสติน, วินนี่ โจนส์, ริค ฮอฟฟ์แมน, โรเบิร์ต แมมโมม ออกฉายเมื่อวันที่ 27 เมษายน ค.ศ. 2007
แจ็ค คอนราด (สตีฟ ออสติน) ทหารชาวอเมริกันที่โดนปรักปรำและกลายเป็นนักโทษที่รอวันประหารในเอลซัลวาดอร์ แจ็คถูก “ซื้อตัว” โดยโปรดิวเซอร์รายการทางอินเตอร์เน็ทที่จัดแข่งขันต่อสู้แบบใต้ดินผิดกฎหมาย โดยเรียกเก็บค่าเข้าชมผ่านทางคอมพิวเตอร์ แลกกับภาพการฆ่ากันแบบสดๆเรียลลิตี้ ซึ่งออนไลน์ถ่ายทอดจากเกาะร้างแห่งหนึ่ง แจ็คถูกนำตัวไปยังเกาะร้างนี้ พร้อมกับนักโทษประหารจากทั่วโลกอีก 9 คน ทั้งหมดได้กลายเป็นผู้แข่งขันที่ต้องต่อสู้ฆ่าฟันกันเอง เพื่อให้เหลือเพียง 1 เดียว ที่จะได้รับอิสรภาพ และ รอดพ้นจากระเบิดที่ติดไว้ตัวเอง เขามีเวลาที่จะสู้เพื่อรอดตายภายในเวลาเพียง 30 ชั่วโมง
เปโซฟิลิปปินส์
เปโซฟิลิปปินส์ เป็นเงินตราประจำชาติของประเทศฟิลิปปินส์ (รหัสเงินตรา PHP).
เซอร์ไวเวอร์ซีรีส์ (1987)
เซอร์ไวเวอร์ซีรีส์ (1987) () เป็นรายการ เพย์-เพอร์-วิว ของ ดับเบิลยูดับเบิลยูอี ในปี 1987 ซึ่งจะจัดเป็นปีแรก ในชื่อเซอร์ไวเวอร์ซีรีส์ สถานที่จัดคือ Richfield Coliseum ในRichfield, Ohio เมื่อวันที่ 26 พฤศจิกายน พ.ศ. 2530 ซึ่งจัดหลังจากศึก เรสเซิลเมเนีย ครั้งที่ 3
โครงสร้างย่อยที่เหมาะสมที่สุด
ในสาขาวิทยาการคอมพิวเตอร์ เราจะกล่าวว่าปัญหาใด ๆ มี โครงสร้างย่อยที่เหมาะสมที่สุด () ก็ต่อเมื่อปัญหานั้นสามารถหาคำตอบที่เหมาะสมที่สุดอย่างมีประสิทธิภาพ ได้จากคำตอบที่เหมาะสมที่สุดของปัญหาย่อยของมัน คุณสมบัตินี้มีความจำเป็นอย่างยิ่งในการแก้ปัญหาด้วยกำหนดการพลวัตและขั้นตอนวิธีแบบละโมบอย่างมีประสิทธิภาพ
ขั้นตอนวิธีแบบละโมบสามารถใช้แก้ปัญหาที่มี "โครงสร้างย่อยที่เหมาะสมที่สุด" ได้ถ้าหากสามารถพิสูจน์โดยการอุปนัยเชิงคณิตศาสตร์ว่าแต่ละขั้นตอนในการแก้ปัญหานั้นจะสร้างคำตอบที่เหมาะสมที่สุด หากไม่เช่นนั้นปัญหานี้จะกล่าวได้ว่าเป็นปัญหาที่มีการทับซ้อนกันของปัญหาย่อยและสามารถหาผลเฉลยได้ด้วยกำหนดการพลวัต
พิจารณาการหาเส้นทางสั้นที่สุด ในการเดินทางด้วยรถยนต์จากเมืองหนึ่งไปยังเมืองหนึ่ง ดังที่ได้แสดงในภาพที่ 1 ซึ่งเป็นปัญหาที่ที่มี "โครงสร้างย่อยที่เหมาะสมที่สุด" ถ้าหากเส้นทางสั้นที่สุดในการเดินทางจาก กรุงเทพมหานาครไปอุบลราชธานี ต้องผ่านนครราชสีมาและต่อไปยังขอนแก่น ดังนั้นเส้นทางที่สั้นที่สุดจาก นครราชสีมาไปยังอุบลราชธานี ก็ต้องผ่านจังหวัดขอนแก่นด้วยเช่นกัน จะเห็นว่าปัญหาในการเดินทางจาก นครราชสีมาไปยังอุบลราชธานี ก็จะเป็นปัญหาย่อยอยู่ในการเดินทาง จากกรุงเทพฯ ไปยังอุบลราชธานี (ดังเช่นเส้นคลื่นในภาพซึ่งหมายถึงปัญหาย่อยซึ่งเป็นเส้นทางสั้นที่สุด)
โลรองต์ บูดูอานี
โลรองต์ บูดูอานี นักมวยสากลชาวฝรั่งเศส เกิดเมื่อ 29 ธันวาคม พ.ศ. 2509 สถิติการชก 42 ครั้ง ชนะ 38 (น็อค 32) เสมอ 1 แพ้ 3
บูดูอานีเคยชกมวยสากลสมัครเล่นมาก่อนและได้เหรียญเงินในก๊ฬาโอลิมปิกที่โซล จากนั้นจึงหันมาชกมวยสากลอาชีพใน พ.ศ. 2532 บูดูอานีประสลความสำเร็จในการชิงแชมป์โลกเมื่อ 21 สิงหาคม พ.ศ. 2539 ชนะน็อค ฮูลิโอ ซีซาร์ วาสเควซ ยก5 ได้ครองแชมป์โลกรุ่นซูเปอร์เวลเตอร์เวท WBA หลังจากนั้น ป้องกันตำแหน่งไว้ได้หลายครั้ง ก่อนจะแพ้คะแนน เดวิด รีดจากสหรัฐ เมื่อเดือนมีนาคม พ.ศ. 2542 บูดูอานีพยายามขอแก้มือกับรีด โดยให้รีดมาชกกับตนที่ฝรั่งเศส แต่รีดไม่ตกลง บูดูอานีจึงแขวนนวมไปใน พ.ศ. 2543
ภาษาโซตุง
ภาษาโซตุง (Zotung language) มีผู้พูดในพม่าทั้งสิ้น 40,000 คน ใน พ.ศ. 2533 ในบริเวณเทือกเขาฉิ่น ทางใต้ของเมืองฮากา จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เขียนด้วยอักษรละติน
ปิยะมาศ โมนยะกุล
รัสรินทร์ ปริยไชยพงศ์ หรือเป็นที่รู้จักในชื่อ ปิยะมาศ โมนยะกุล (ชื่อเล่น: ปุ๊; เกิด: 23 ตุลาคม พ.ศ. 2495) ที่จังหวัดนครราชสีมา โดยที่มาของชื่อ ปิยะมาศ เนื่องจากเกิดวันที่ 23 ตุลาคม ซึ่งตรงกับวันปิยะมหาราช จบการศึกษาจากโรงเรียนศรีสุริโยทัยและระดับปวส.ที่จังหวัดนครสวรรค์ ขณะเรียนด้านนาฏศิลป์กับ สัมพันธ์ พันธ์มณี ได้รับการชักนำเข้าสู่วงการโดยสุรินทร์ แสงขำ ผู้ทำงานทางฝ่ายรายการทีวีช่อง 4 บางขุนพรหม โดยเริ่มจากการเดินแฟชั่นเมื่ออายุ 18 ปี ต่อมาในปี 2514 ได้รับการทาบทามให้ประกวดนางงามในงานสมาคมศิษย์เก่ากรุงเทพคริสเตียน จนคว้าตำแหน่งรองมิสบีซีซี และเข้าสู่วงการภาพยนตร์ในปี 2515 เริ่มแสดงภาพยนตร์เรื่องแรกโดย วินิจ ภักดีวิจิตร คือ ขัง 8 ของ ซึ่งทำรายได้ได้ถึง 3 ล้านบาท และมีผลงานตามมาหลายเรื่อง เช่น หัวใจ 100 ห้อง, เสาร์ 5, โรงแรมผี, หอหญิง, ชุมแพ ฯลฯ
ภายหลังเป็นนางเอกผูกขาดของผู้กำกับและอดีตคู่ชีวิต กำธร ทัพคัลไลย เจ้าของบริษัทสยามสตาร์โปรดักชั่นในภาพยนตร์เรื่อง ทายาทป๋องแป๋ง คู่กับ สมบัติ เมทะนี โดยปิยะมาศได้แสดงคู่กับสมบัติอีกหลายเรื่อง เช่น เขยใหม่ปึ๋งปั๋ง, เต้าฮวยไล้เหลี่ยว, ไอ้หยาอาตือ ต่อมาได้แสดงคู่กับสรพงษ์ ชาตรีในเรื่อง มาดามยี่หุบ, สวัสดีคุณนาย, ตะวันยิ้มแฉ่ง และคู่กับทูน หิรัญทรัพย์ เรื่อง นางสาวเย็นฤดี จนได้รับฉายาว่า นางเอกหนังตลก 100 ล้าน และได้ผันตัวไปเป็นผู้อำนวยการสร้างให้กับกำธร ทัพคัลไลย เช่น “จงรัก”, “แฝดแบบว่า” ฯลฯ
ต่อมาได้เข้าสู่วงการโทรทัศน์ตั้งแต่ปี 2534 จนถึงปัจจุบัน โดยเริ่มจากการแสดงละครเรื่องแรก คือ "พ่อปลาไหล แม่พังพอน" ตามด้วย "วิมานมะพร้าว", "แม่ครัวคนใหม่", "รักข้ามรั้ว", "นางสาวเย็นฤดี", "เจ้าสาวผมไม่ใช่ผี", "ปลาไหลป้ายแดง", "ภารกิจพิชิตดอกฟ้า" ฯลฯ รวมทั้งละครซิตคอมเรื่อง "เฮง เฮง เฮง" และมีกิจการส่วนตัวร่วมกับ "คุณอ้วน – อนันต์ เสมา" คือ บริษัท รีเทิร์น จำกัด ดำเนินธุรกิจผู้ผลิตและจัดจำหน่าย เครื่องสำอางบำรุงผิว ภายใต้แบรนด์ รีเทิร์น